OzLabs/hebrew-wiki-articles huggingface dataset:
גאורג אלכסנדר, דוכס מקלנבורג-שטרליץ

גאורג אלכסנדר, דוכס מקלנבורג-שטרליץ (בגרמנית: Georg Alexander Herzog zu Mecklenburg; 6 ביוני 1859 – 5 בדצמבר 1909) היה ראש בית מקלנבורג-שטרליץ משנת 1934 עד מותו. דרך אמו, הוא היה צאצא של פאבל הראשון, קיסר רוסיה.

== ביוגרפיה ==
גאורג אלכסנדר נולד ב-6 ביוני 1859 ברמפלין, לגאורג אוגוסט, דוכס מקלנבורג-שטרליץ וליקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג. בילדותו עברו הוריו לגור ברוסיה, והוא קיבל חינוך צבאי, ואף התגייס לצבא האימפריה הרוסית. הוא התעניין במוזיקה, והיה פסנתרן טוב, נגן צ'לו מעולה ואף אהב לכתוב יצירות מוזיקליות. בין השנים 1879–1881 הוא למד אמנות ופילוסופיה באוניברסיטאות לייפציג ושטרסבורג.

גאורג אלכסנדר התאהב באחת מבנות לווייתה של אמו, נטליה פיודרובנה ואנלריאסקיה, אולם אמו כעסה על כך, מכיוון שנטליה לא הייתה ממשפחה מלכותית. היא גירשה את נטליה מחצרה, אולם גאורג אלכסנדר נסע בשנת 1889 לגרמניה, וקיבל אישור לנישואים מדודו פרידריך וילהלם, הדוכס הגדול של מקלנבורג-שטרליץ, שאף העניק לנטליה את התואר רוזנת קרלוב, וב-14 בפברואר 1890 התחתנו השניים בסנקט פטרבורג, ונולדו להם ארבעה ילדים.

גאורג אלכסנדר היה אספן אמנות נלהב, ואף ירש מסבו, מיכאיל פאבלוביץ', הנסיך הגדול של רוסיה, אוסף עשיר של ליתוגרפיות צרפתיים, ציורים, חרסינת מייסן וספרים מהודרים של ספרים. למרות מעמדו הגבוה, הוא היה אדם נגיש, ונטול כל סנוביות. במקביל לתשוקתו למוזיקה הוא המשיך בקריירה הצבאית שלו. בשנת 1902 הוא הועלה מונה לדרגת גנרל-מיור, ומונה למפקד חטיבת הדראגונים של משמר-החיים, ובשנת 1906 מונה למפקד חטיבה 1 של דיוויזיית הפרשים ה-1 של המשמר. בשנת 1907 הוא מונה לראש הכוחות העומדים לרשות המשמר ברובע הצבאי של סנט פטרבורג. הוא עסק ברפורמות צבאיות בשם שר המלחמה, והיה סופר ומתרגם של תאוריה צבאית ועבודות היסטוריות.

ב-5 בדצמבר 1909 מת גאורג אלכסנדר במפתיע בסנקט פטרבורג, ובשנת 1934 ירש בנו גאורג, דוכס מקלנבורג את ראשות בית מקלנבורג-שטרליץ.

== משפחתו ==
ב-14 בפברואר 1890 התחתן גאורג אלכסנדר עם נטליה פיודרובנה ואנלריאסקיה, ונולדו לו ממנה ארבעה ילדים:
* הרוזנת קתרינה פון קרלוב (1891–1940), התחתנה עם הנסיך ולדימיר גורביץ' גוליצין.
* הרוזנת מריה פון קרלוב (1893–1979), התחתנה עם הנסיך בוריס דמיטרייביץ' גוליצין, ולאחריו התחתנה עם הרוזן ולדימיר פטרוביץ' קליינמיכל.
* הרוזנת נטליה פון קרלוב (1894–1913).
* גאורג, דוכס מקלנבורג (1899–1963), התחתן עם אירינה מיכאילובנה רייבסקיה, ולאחריה התחתן עם שרלוטה, ארכידוכסית אוסטריה.

==אילן יוחסין==

==קישורים חיצוניים==

קטגוריה:דוכסים גרמנים
קטגוריה:גנרלים בצבא האימפריה הרוסית
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:בוגרי אוניברסיטת לייפציג
קטגוריה:גרמנים שנולדו ב-1859
קטגוריה:גרמנים שנפטרו ב-1909
גאורג אוגוסט, דוכס מקלנבורג-שטרליץ

גאורג אוגוסט, דוכס מקלנבורג-שטרליץ (בגרמנית: Georg August, Herzog zu Mecklenburg-Strelitz; 11 בינואר 1824 - 20 ביוני 1876) היה דוכס גרמני מבית מקלנבורג-שטרליץ וגנרל בצבא האימפריה הרוסית.

== ביוגרפיה ==
גאורג אוגוסט נולד ב-11 בינואר 1824 בנוישטרליץ, והיה בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, בתם של פרידריך, נסיך הסן-קאסל וקרולינה, נסיכת נסאו-אוזינגן. סבו וסבתו מצד אביו היו קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטאדט. אחותו קרולינה מריאנה התחתנה עם פרדריק השביעי, מלך דנמרק. בשנת 1860 מת אביו, ואחיו הבכור פרידריך וילהלם, הדוכס הגדול של מקלנבורג-שטרליץ עלה לשלטון במקומו.

ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים. בני הזוג עברו להתגורר ברוסיה, שם היה גאורג אוגוסט גנרל חיל התותחנים בצבא האימפריה הרוסית. ב-20 ביוני 1876 מת גאורג אוגוסט בסנקט פטרבורג, בגיל 52. מאחר שבנו הראשון, גאורג אלכסנדר, התחתן בנישואים מורגנטיים, בנו השני, קרל מיכאל, הפך לראש בית מקלנבורג-שטרליץ.

== משפחתו ==
ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים:
* ניקולאוס, דוכס מקלנבורג-שטרליץ (1854).
* הלנה, דוכסית מקלנבורג-שטרליץ (1857–1936), התחתנה עם אלברט, נסיך סקסוניה-אלטנבורג.
* גאורג אלכסנדר, דוכס מקלנבורג-שטרליץ (1859–1909).
* קרל מיכאל, דוכס מקלנבורג (1863–1934).

== אילן יוחסין ==

== קישורים חיצוניים ==

קטגוריה:אבירי מסדר העיט השחור
קטגוריה:אבירי מסדר הפיל
קטגוריה:גנרלים בצבא האימפריה הרוסית
קטגוריה:דוכסים גרמנים
קטגוריה:גרמנים שנולדו ב-1824
קטגוריה:גרמנים שנפטרו ב-1876
יקטרינה מיכאילובנה, הנסיכה הגדולה של רוסיה

יקטרינה מיכאילובנה, הנסיכה הגדולה של רוסיה (ברוסית: Екатерина Михайловна; 28 באוגוסט 1827 – 12 במאי 1894), הייתה בתו של מיכאיל פאבלוביץ', הנסיך הגדול של רוסיה וכלתו של גאורג, הדוכס הגדול של מקלנבורג-שטרליץ.

== ביוגרפיה ==
יקטרינה נולדה בסנקט פטרבורג, למיכאיל פאבלוביץ', הנסיך הגדול של רוסיה, בנו הצעיר של פאבל הראשון, קיסר רוסיה, ולשרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן. היו לה שתי אחיות גדולות, מריה ויליזבטה, שכונתה "לילי". שני אחים נוספים נולדו אחריה, אלכסנדר ואנה, ומתו בצעירותם.

ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, ונולדו להם ארבעה ילדים. בני הזוג עברו להתגורר ברוסיה, שם היה בעלה גנרל בצבא האימפריה הרוסית. בשנת 1876 מת בעלה, וב-12 במאי 1894 מתה יקטרינה בסנקט פטרבורג.

==משפחתה==
ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, ממנו נולדו לה ארבעה ילדים:
* ניקולאוס, דוכס מקלנבורג-שטרליץ (1854).
* הלנה, דוכסית מקלנבורג-שטרליץ (1857–1936), התחתנה עם אלברט, נסיך סקסוניה-אלטנבורג.
* גאורג אלכסנדר, דוכס מקלנבורג-שטרליץ (1859–1909).
* קרל מיכאל, דוכס מקלנבורג (1863–1934).

== אילן יוחסין ==

== קישורים חיצוניים ==

קטגוריה:שושלת רומנוב
קטגוריה:ילידות 1827
קטגוריה:נפטרות ב-1894
(You Drive Me) Crazy Tour

הוא סיבוב ההופעות השני של זמרת הפופ האמריקאית בריטני ספירס. סיבוב הופעות זה נועד לקדם את האלבומים ...Baby One More Time ו־Oops!... I Did It Again.

==מופעי חימום==
*דסטיניז צ'יילד

==רשימת שירים==
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
#""
#"Born to Make You Happy"
#"I Will Be There"
#"Don't Let Me Be the Last to Know"
#"Oops!... I Did It Again"
#"From the Bottom of My Broken Heart"
#"The Beat Goes On"
#"Sometimes"
#"...Baby One More Time"

== הערות שוליים ==

קטגוריה:סיבובי הופעות מ-2000
קטגוריה:סיבובי ההופעות של בריטני ספירס
מפרצון בוראגארה

מפרצון בוראגארה (באנגלית: Buragara Cove; בבולגרית: залив Бурагара) הוא מפרצון בחוף המערבי של האי בראבנט, שבארכיפלג פאלמר, שבאנטארקטיקה.

רוחבו של המפרצון 2.08 קילומטרים, ואורכו 1.4 קילומטרים לכיוון מערב.

נקודת זאבל מהווה את הקצה הצפון מזרחי של המפרץ, ונקודת דוונה את הקצה הדרום מערבי.

המפרצון נפתח אל ממפרץ דאלמאן.

== היסטוריה ==
המפרצון הופיע בראשית המאה ה-21 כתוצאה מנסיגתו של קרחון רש (קודם לכן האזור היה מכוסה על ידי הקרחון).

=== מקור השם ===
המפרצון נקרא על שם האתר הרומי העתיק בוראגארה שבמערב בולגריה.

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137945 מפרצון בוראגארה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=137945 מפרצון בוראגארה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.62946289874052,-64.37787595046662,14&?query=&?map_type=hybrid תצלום לוויין של אזור מפרצון בוראגארה, וציון מקום האתרים שסביבו] באתר copernix

== הערות שוליים ==

בוראגארה
בוראגארה
בוראגארה
רכבות שמורות היטב

רכבות שמורות היטב (בצ'כית: Ostře sledované vlaky; ידוע גם בשם רכבות נשמרות היטב) הוא סרט צ'כי משנת 1966 בבימויו של ייז'י מנצל . הסרט הוא אחד הסרטים הידועים ביותר של הגל החדש הצ'כוסלובקי. הוא שוחרר בבריטניה תחת השם Closely Observed Trains . זהו סרט התבגרות אודות צעיר העובד בתחנת רכבת בפרוטקטורט של בוהמיה ומוראביה בזמן מלחמת העולם השנייה. הסרט מבוסס על רומן משנת 1965 מאת בוהומיל הראבאל. הסרט הופק על ידי אולפני ברנדוב וצולם בלוקיישן במרכז בוהמיה. הסרט הופץ בעולם במהלך 1967, ובשנת 1968 הסרט זכה בפרס האוסקר לסרט הזר הטוב ביותר

== עלילה ==

העלילה מתרחשת בתחנת רכבת קטנה בזמן מלחמת העולם השנייה. גיבור הסרט, מילוש הרמה, גבר צעיר, מוטרד מהעובדה שהוא אינו מצליח ליצור קשר עם נשים.

== שחקנים ==
* ואצלב נצקאז' - מילוש הרמה
* ולסטימיל ברודסקי - חבר המועצה זדניצ'ק
* ייטקה בנדובה - מאשה
* יוסף סומר - הוביצ'קה
* ליבושה הוולקובה - אשת מנהל התחנה
* ולדימיר ולנטה - מנהל התחנה
* ייטקה זלנוהורסקה - הטלגרפיסט זדניצ'קה
* נאדיה אורבאנקובה - ויקטוריה פרייה
* ייז'י מנצל - דוקטור בראבץ

== ראו גם==
* הגל החדש הצ'כוסלובקי

==לקריאה נוספת==
* 

== קישורים חיצוניים ==

* [https://www.criterion.com/current/posts/137-closely-watched-trains רכבות צמודות] [https://www.criterion.com/current/posts/137-closely-watched-trains] מאמר מאת ריצ'רד שיקל באוסף קריטריון
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי מלחמת העולם השנייה
קטגוריה:רכבות בקולנוע
קטגוריה:סרטים בגרמנית
קטגוריה:זוכי אוסקר: הסרט הזר הטוב
קטגוריה:סרטים צ'כוסלובקיים
קטגוריה:סרטי 1966
נקודת דוונה

נקודת דֶוֶנה או נקודת דוונה (באנגלית: Devene Point; בבולגרית: нос Девене) היא לשון יבשה צרה, הבולטת לכיוון מערב לתוך מפרץ דאלמאן, ומהווה את הקצה הצפון מזרחי של מפרץ בוראגארה, בחוף המערבי של האי בראבנט, בארכיפלג פאלמר, שלמול חוף חצי האי האנטארקטי באנטארקטיקה.

אורכה של לשון היבשה 600 מטרים.

לשון היבשה נמצאת 2.08 קילומטרים צפונית מזרחית מנקודת זאבל; 8.5 קילומטרים מזרחית-צפונית-מזרחית מהאי גאנד; ו-4.68 קילומטרים דרומית-דרומית-מערבית מנקודת פלמינג.

== היסטוריה ==
לשון היבשה הופיעה בראשית המאה ה-21 כתוצאה מנסיגתו של קרחון רש (האזור היה מכוסה על ידי הקרחון קודם לנסיגתו).

=== מקור השם ===
לשון היבשה נקראת על שמו של הכפר דוונה (Девене), בצפון מערב בולגריה.

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== ראו גם ==
* נקודת זאבל

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137944 נקודת דוונה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19569&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת דוונה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
דוונה
קרל מיכאל, דוכס מקלנבורג

קרל מיכאל, דוכס מקלנבורג (בגרמנית: Carl Michael, Herzog zu Mecklenburg; ברוסית: Михаи́л Гео́ргиевич Мекленбург-Стрелицкий; 17 ביוני 1863 - 6 בדצמבר 1934) היה קצין בצבא האימפריה הרוסית, נסיך הכתר של הדוכסות הגדולה של מקלנבורג-שטרליץ ומשנת 1918 ראש בית מקלנבורג-שטרליץ.

== ביוגרפיה ==
קרל מיכאל נולד ב-17 ביוני 1863 באורנינבאום שברוסיה, לגאורג אוגוסט, דוכס מקלנבורג-שטרליץ וליקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג. בילדותו עברו הוריו לגור ברוסיה, והוא קיבל חינוך צבאי, ואף התגייס לצבא האימפריה הרוסית, והגיע בו לדרגת גנרל לויטננט. קרל מיכאל למד באוניברסיטת שטרסבורג וקיבל תואר דוקטור לפילוסופיה. כאשר אחיו נפטר בשנת 1909 מונה קרל מיכאל לאפוטרופוס על ילדיו קתרינה, מריה, נטליה וגאורג על ידי אדולף פרידריך החמישי, הדוכס הגדול של מקלנבורג-שטרליץ. בין השנים 1908–1910, הוא כיהן כראש הארטילריה בקורפוס הראשון של הצבא הרוסי הקיסרי.

ב-24 ביוני 1914, שבועיים לאחר מותו של דודנו אדולף פרידריך החמישי, הדוכס הגדול של מקלנבורג-שטרליץ, כתב קרל מיכאל לדוכס הגדול החדש, אדולף פרידריך השישי, הדוכס הגדול של מקלנבורג-שטרליץ והודיע לו כי הוא רוצה לוותר על זכויותיו על כס הדוכסות הגדולה של מקלנבורג-שטרליץ. ב-7 באוגוסט, זמן קצר לאחר פרוץ מלחמת העולם הראשונה הוא הפך לאזרח רוסי. במרץ 1917 נעצר קרל מיכאל והוצג בפני הפרלמנט הרוסי הדומה. לאחר מכן נמלט לאזור הקווקז.

פרידריך פרנץ הרביעי, הדוכס הגדול של מקלנבורג-שוורין כתב לקרל מיכאל והודיע לו שדודנו אדולף פרידריך השישי, הדוכס הגדול של מקלנבורג-שטרליץ מת ב-23 בפברואר 1918, ושהוא אמור לרשתו. כמו כן, נשלחה עתירה לקרל מיכאל לקבל את הכתר על ידי אזרחי מקלנבורג-שטרליץ, אשר רצו לשמור על עצמאותם ולא להתאחד עם מקלנבורג-שוורין. עם זאת, קרל מיכאל מעולם לא קיבל את זה, כך שהוא כתב מכתב פרטי המאשר את רצונו לוותר על זכויותיו למקלנבורג-שטרליץ, אף על פי שהמכתב לא הגיע לפרידריך פרנץ הרביעי, ששימש כעוצר למקלנבורג-שטרליץ, עד ינואר 1919 לאחר נפילת המלוכה הגרמנית. כתוצאה מכך, סוגיית הירושה לא הייתה ניתנת לפתרון בזמן, ושתי הדוכסות הגדולות של מקלנבורג הפכו למדינות חופשיות נפרדות ברפובליקת ויימאר.

קרל מיכאל עזב בסופו של דבר את רוסיה עם משפחתו והתגורר בתחילה בצרפת, ולאחר מכן עבר להתגורר בדנמרק, שם הוא כיהן כיו"ר אגודת הצדקה ההדדית של קצינים רוסים בדנמרק. בשנת 1921 שילמה לו ממשלת מקלנבורג חמישה מיליון מארק, בתמורה לוויתורו על תביעתו לכס מקלנבורג-שטרליץ. באפריל 1930 הוא חזר לגרמניה והתיישב באחוזה שלו, טירת רמפלין.

קרל מיכאל אימץ את אחיינו גאורג, רוזן קרלוב שהיה בנו המורגנטי של אחיו הגדול, גאורג אלכסנדר, דוכס מקלנבורג-שטרליץ, ב-11 בספטמבר 1928, והאימוץ אושר בבתי המשפט במלצ'ין ב-5 באוקטובר 1928. קרל מיכאל מת ברמפלין ב-6 בדצמבר 1934, ואחיינו גאורג, דוכס מקלנבורג ירש את תאריו.

==אילן יוחסין==

==קישורים חיצוניים==

==הערות שוליים==

קטגוריה:מעוטרי אות מסדר הבז הלבן
קטגוריה:מקבלי עיטור אנדריי הקדוש
קטגוריה:ילידי 1863
קטגוריה:נפטרים ב-1934
Mini Metro (משחק וידאו)

Mini Metro (בעברית: מיני מטרו) הוא משחק אסטרטגיה ממוחשב שפותח על ידי צוות הפיתוח "דינוזאור פולו קלאב" ויצא ב-6 בנובמבר 2015.

מטרת המשחק היא בניית רשת תחבורה יעילה של רכבות עבור העיר הגדלה במהירות. התחנות מיוצגות על ידי צמתים בצורות שונות והשחקנים צריכים לבנות מסלולים כדי לחבר אותם על ידי ציור קווים. הרמות במשחק מבוססות על ערים אמיתיות ומראה של תחנות ונוסעים שנוצר מבחינה פרוצדורלית. הסגנון החזותי של המשחק עושה שימוש בצבעים עזים וגאומטריה פשוטה כדי לשכפל את המראה של מפות תחבורה מודרניות. המשחק משתמש במערכת שמע פרוצדורלית ליצירת צלילים המבוססים על פעולות השחקן ומעבר לרשת. המקצבים והקולות שנוצרו לקחו השראה מעבודות של מוזיקה מינימלית.

==קישורים חיצוניים==

* 

* חן זילברמן, [https://gamepro.co.il/2015/02/25/meet-mini-metro/ הכירו את Mini Metro], אתר GAMEPRO, 25 בפברואר 2015
* 

קטגוריה:משחקי אסטרטגיה ממוחשבים
קטגוריה:משחקי אינטרנט
קטגוריה:משחקי אינדי
כנפיים (סרט, 1966)

כנפיים (ברוסית: Крылья) הוא סרט דרמה רוסי בשחור לבן משנת 1966 בבימויה של לריסה שפיטקו , סרטה הראשון בתום לימודיה במכון לקולנוע על שם גרסימוב. שפיטקו נפטרה ב-1979 בתאונת דרכים לאחר שהשלימה עוד שלושה סרטים.

== קישורים חיצוניים ==

==הערות שוליים==

קטגוריה:סרטים ברוסית
קטגוריה:סרטים רוסיים
קטגוריה:סרטי דרמה רוסיים
קטגוריה:סרטים שעלילתם מתרחשת ברוסיה
קטגוריה:סרטי תעופה
קטגוריה:סרטי 1966
קטגוריה:ציטוט עם תסריט בשפה זרה (רוסית)
צוק מנרה

צוק מנרה היה אתר תיירות, נופש וספורט אתגרי בגליל העליון, במורדות הרי נפתלי, בין קריית שמונה לקיבוץ מנרה. הרכבל בצוק היה הרכבל הארוך ביותר בישראל עד אפריל 2022, עת נפתחה הרכבלית בחיפה. בסוף 2019 האתר נסגר למבקרים, בעקבות סכסוך עסקי בין בעלי המקום.

== היסטוריה ==
הרעיון להקמת רכבל נהגה לראשונה בשנותיו הראשונות של קיבוץ מנרה<ref></ref>. ב-1971 החלו דיונים על הקמתו, כחלק מפרויקט מקיף לפיתוח התיירות בקריית שמונה. באוקטובר 1974 הזמינה עיריית קריית שמונה סקר היתכנות להקמתו, וב-1976 הציעה חברה משווייץ להקים אותו תמורת זיכיון הפעלה לעשר שנים. ב-1989 קיבל קיבוץ מנרה אישור להקמת הרכבל, וב-1990 ביקר שר התיירות במקום והבטיח תקציב לטובת הקמת הפרויקט. הקמת הפרויקט יצאה לבסוף לפועל במחצית השנייה של שנות ה-90. לצורך הקמת הפרויקט הוקמה חברה שבעלת המניות העיקרית בה היא חברת "הולילנד תיירות" (66%), בעלת מתחם הולילנד בירושלים. החברה הכלכלית קריית שמונה וקיבוץ מנרה מחזיקים בכ-16% מהמניות כל אחת.

הקמת הרכבל, בעלות של 30 מיליון שקל, החלה בשנת 1996, והרכבל נפתח לציבור בקיץ 1998. בשנה הראשונה להפעלתו 250 אלף איש נסעו ברכבל. ב-1999 החלה הקמתם של
אטרקציות נוספות באתר: מסעדה בתחנת הרכבל העליונה, מגלשות הרים באורך של 1,200 מטר, מאזור תחנת הרכבל האמצעית ועד לתחנה התחתונה שבמבואות קריית שמונה, וקיר טיפוס בגובה 16.5 מטר, כחלק מאתר גלישת מצוקים.

באוגוסט 2006 נפגע האתר במלחמת לבנון השנייה, עקב קטיושות רבות שנחתו באזור בעת המלחמה, וגרמו לשריפות קשות שפגעו במתקני האתר ובשטח המיוער, ופעילותו הושבתה. הפעילות חודשה רק במרץ 2007.

מדי כמה שנים נסגר האתר לצורך תחזוקה ושיפוצים.

בעקבות מחלוקת עסקית בין בעלי המניות, האתר נסגר ב-2019, ב-30 בינואר 2022 פורסם בתקשורת כי מתקיימים מגעים לפתיחתו המחודשת של האתר בפסח 2022, אך נכון לאמצע 2024 האתר עדיין סגור.

== מתקנים ==
=== הרכבל ===
הרכבל, שמהווה את ליבת האתר, הוא הרכבל התיירותי הארוך בישראל. אורכו כ-1,940 מטר, מטפס ממבואותיה הדרומיים של קריית שמונה אל מורדות קיבוץ מנרה, כאשר בסך הכל הגובה שהוא צובר הוא 750 מטר.

ישנן 12 קרוניות, המחולקות לארבע שלשות, הנעות בסנכרון, סך הכל משך 10 דקות בכיוון. כל קרונית יכולה לשאת עד שמונה אנשים.

לרכבל יש שלוש תחנות - במנרה, בקריית שמונה ובצוק עצמו באמצע הדרך. הקרונות עוצרים בתחנה - שלושה בקריית שמונה, שלושה במנרה, ושישה (בשתי שלשות נגדיות), בתחנת האמצע. כשהקרונות מתחילים לנוע, השלושה שבקריית שמונה עולים לתחנת האמצע, מהתחנה עולה שלשה למנרה, ממנרה יורדת שלשה לתחנת האמצע, ומהאמצע יורדת שלשה לקריית שמונה, וחוזר חלילה.

=== במנרה ===
בתחנה של מנרה מצויה מסעדה המשקיפה לנופי עמק החולה, רמת הגולן והר חרמון, וכן ניתן לתצפת גם מחוץ למסעדה.

בנוסף יש במקום פעילויות לילדים, בריכה בקיץ, וצימרים.

=== בצוק ===
בתחנת האמצע (אף שהרכבל עוצר אין הכרח לרדת), מצויות פעילויות אקסטרים, דוגמת אומגה, סנפלינג וקיר טיפוס.

=== בקריית שמונה ===
בתחנה התחתונה ניתן למצוא בין היתר מגלשת הרים וטרמפולינה.

== קישורים חיצוניים ==
* 
* [http://www.manara.co.il אתר קיבוץ מנרה] 
* 
== הערות שוליים ==

קטגוריה:ישראל: נקודות תצפית
קטגוריה:הגליל העליון
קטגוריה:מצוקים
קטגוריה:ישראל: אטרקציות תיירותיות
קטגוריה:קריית שמונה
קטגוריה:רכבלים
קטגוריה:מנרה
טרוי מרפי

טרוי ברנדון מרפי (באנגלית: Troy Brandon Murphy; נולד ב-2 במאי 1980) הוא כדורסלן עבר אמריקאי, אשר שיחק בליגת ה-NBA בין השנים 2001–2012. ממוצעיו הכוללים לאורך הקריירה הם 10.8 נקודות, 7.8 ריבאונדים ו-1.5 אסיסטים למשחק.

==קריירת תיכונים ומכללות==
מרפי נולד וגדל בעיר מוריסטאון שבניו ג'רזי. כבר בשנותיו הראשונות בקבוצת הכדורסל של "תיכון דלבארטון" הצטיין עם ממוצעים של 20.5 נקודות ו-11.8 ריבאונדים למשחק כבר בכיתה י'. בעונה הבאה נבחר לחמישיית העונה של ליגת התיכונים בניו ג'רזי, ובעונתו האחרונה הוביל את כל קלעי ליגת התיכונים במדינה עם 33.0 נקודות בממוצע למשחק.

בשנת 1998 החל ללמוד באוניברסיטת נוטרדאם אשר בצפון אינדיאנה, ובכל שלוש עונותיו בקבוצת האוניברסיטה הוביל את שחקניה בנקודות ובריבאונדים, עם ממוצעים כוללים של 21.4 נקודות ו-9.8 ריבאונדים למשחק. הן בעונת 1999/2000 והן בעונת 2000/2001 זכה מרפי בתואר השחקן המצטיין של מחוז ה-"Big East", ובשתיהן נבחר לחמישיית העונה של ליגת המכללות (First-team All-American).

==קריירת משחק==
מרפי (משמאל) במדי [[אינדיאנה פייסרס, 2008]]

===גולדן סטייט ווריורס===
בדראפט ה-NBA{{כ}} 2001 נלקח מרפי בבחירה ה-14 על ידי גולדן סטייט ווריורס, אשר צירפו באותו הדראפט גם את ג'ייסון ריצ'רדסון (בחירה חמישית) ואת גילברט ארינאס (בחירה 31). לאחר עונת רוקי סולידית, ביסס עצמו מרפי כשחקן חמישייה קבוע החל מעונתו השנייה עם הווריורס, בה העמיד ממוצעים של 11.7 נקודות ו-10.2 ריבאונדים למשחק. בהצבעות לפרס השחקן המשתפר של אותה עונה סיים מרפי במקום השלישי, אחרי ארינאס ומאט הארפרינג. בשנים הבאות היה אחד השחקנים הבולטים בקבוצה הצעירה, לצד ריצ'רדסון, מייק דאנליבי ובארון דייוויס. בעונת קלע שיא קריירה של 15.4 נקודות בממוצע למשחק.

===אינדיאנה פייסרס===
בינואר 2007, לאחר כ-5 עונות וחצי בגולדן סטייט, הועבר מרפי יחד עם דאנליבי ושני שחקנים נוספים לאינדיאנה פייסרס, בתמורה לאל הרינגטון, סטיבן ג'קסון, שארונאס יאסיקביצ'יוס וג'וש פאוול. ב-3 וחצי עונותיו באינדיאנה המשיך להציג יכולת גבוהה כשחקן חמישייה, עם ממוצעים של 13.3 נקודות ו-9.2 ריבאונדים למשחק. את עונת סיים עם ממוצע הריבאונדים השני בגובהו ב-NBA (אחרי דווייט הווארד), עם 11.8 למשחק, וכן עם 45.0% קליעה לשלוש – הנתון השלישי בגובהו בליגה.

===השנים האחרונות===
לקראת עונת נשלח מרפי בטרייד לניו ג'רזי נטס, ובמהלך אותה עונה עבר לבוסטון סלטיקס. כשחקן הסלטיקס השתתף לראשונה בקריירה במשחק פלייאוף, לאחר 9 עונות בהן קבוצותיו כשלו להעפיל אליו. בשתי העונות הבאות שיחק עבור לוס אנג'לס לייקרס ודאלאס מאבריקס, בהתאמה, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת נוטרדאם
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני אינדיאנה פייסרס
קטגוריה:כדורסלני ניו ג'רזי נטס
קטגוריה:כדורסלני בוסטון סלטיקס
קטגוריה:כדורסלני לוס אנג'לס לייקרס
קטגוריה:כדורסלני דאלאס מאבריקס
קטגוריה:אמריקאים שנולדו ב-1980
בורווין, דוכס מקלנבורג

בורווין, דוכס מקלנבורג (בגרמנית: Borwin Herzog zu Mecklenburg; נולד ב-10 ביוני 1956) הוא ראש בית מקלנבורג-שטרליץ מאז שנת 1996 וראש בית מקלנבורג כולו מאז 2001. מותו של פרידריך פרנץ, נסיך הכתר של מקלנבורג-שוורין, החבר האחרון של בית מקלנבורג-שוורין ב-31 ביולי 2001, הפך את בית מקלנבורג-שטרליץ לענף היחיד של בית מקלנבורג, ששלט במקלנבורג עד המהפכה הגרמנית בשנת 1918.

בורווין ובניו, אלכסנדר ומיכאל, הם הצאצאים הלגיטימים בקו הזכרי, היחידים ששרדו משושלת הנסיכים מימי הביניים של ניקלוט מאובוטרים, שכללה את אלברכט, מלך שוודיה.

== ביוגרפיה ==
בורווין נולד ב-10 ביוני 1956 בפרייבורג, והיה ילדם הצעיר והבן היחיד של גאורג אלכסנדר, דוכס מקלנבורג ואילונה, ארכידוכסית אוסטריה, בתם של יוזף פרנץ, ארכידוכס אוסטריה ואנה, נסיכת סקסוניה. הוא צאצא ישיר של גאורג, הדוכס הגדול של מקלנבורג-שטרליץ ובאמצעות אמו צאצא של פרידריך אוגוסט השלישי, מלך סקסוניה ופרנץ יוזף הראשון, קיסר אוסטריה.

הדוכס בורווין הפך ליורש לכאורה לראשות בית מקלנבורג-שטרליץ ב-6 ביולי 1963, כשסבו מת ואביו הפך לראש הבית. בורווין למד גידול גפנים במכון גייזנהיים לגידול ענבים ושירת כקצין בצבא הגרמני. הוא ניהל גם חברת משקאות שווייצרית.

בפוליטיקה, הדוכס בורווין היה יו"ר המפלגה המקומית של המפלגה הנוצרית-דמוקרטית הגרמנית בכפר הינטרזארטן שבמחוז ברייסגאו-הוכשוורצוואלד בבאדן-וירטמברג, וסיים את תפקידו במאי 2009.

בשנת 1928 אומץ סבו גאורג, דוכס מקלנבורג על ידי דודו וראש בית מקלנבורג-שטרליץ, קרל מיכאל, דוכס מקלנבורג. סבו ירש לאחר מכן את התואר של דוכס מקלנבורג, אשר אושר ב-18 ביולי 1929 על ידי ראש שושלת רומנוב, קיריל ולדימירוביץ', הנסיך הגדול של רוסיה ולאחר מכן הוכר ב-23 בדצמבר על ידי פרידריך פרנץ הרביעי, הדוכס הגדול של מקלנבורג-שוורין. ב-18 בדצמבר 1950, פרידריך פרנץ, נסיך הכתר של מקלנבורג-שוורין אישר את תואר הדוכסים וגם העניק להם את הסגנון "הוד רוממותו" השושלתי לחברי בית מקלנבורג.

הדוכס בורווין ירש את ראשות בית מקלנבורג-שטרליץ בעקבות מותו של אביו ב-26 בינואר 1996. עם מותו של פרידריך פרנץ, נסיך הכתר של מקלנבורג-שוורין ב-31 ביולי 2001, נכחד בית מקלנבורג-שוורין ובית מקלנבורג-שטרליץ נותר הענף היחיד של בית מקלנבורג.

הדוכס בורווין הוא הפטרון והמגונן של מסדר הגריפון שחודש בספטמבר 1984. המסדר נוסד על ידי פרידריך פרנץ השלישי, הדוכס הגדול של מקלנבורג-שוורין ב-15 בספטמבר 1884. הוא גם שירת על אלמנך דה גוטה 's Comité de Patronage.

בשנת 2005 נכחו הדוכס בורווין יחד עם ראש בית הוהנצולרן, גאורג פרידריך, נסיך פרוסיה והשתתפו בפתיחה מחדש של טירת הוהנציריץ במקלנבורג-מערב פומרניה. בטירה זו מתה לואיזה ממקלנבורג-שטרליץ, אשתו של פרידריך וילהלם השלישי, מלך פרוסיה, בשנת 1810.

== משפחתו ==
הדוכס בורווין התחתן עם אליס וגנר, בתם של ד"ר יורגן-דטלב וגנר ומריאן ביכל בנישואים אזרחיים ב-24 בדצמבר 1985 בהינטרזארטן ולאחר מכן בטקס דתי ב-19 ביולי 1986, ונולדו להם שלושה ילדים:
* אולגה, דוכסית מקלנבורג (נולדה ב-1988)
* אלכסנדר, דוכס מקלנבורג (נולד ב-1991)
* מיכאל, דוכס מקלנבורג (נולד ב-1994)

== אילן יוחסין ==

==קישורים חיצוניים==

==הערות שוליים==

קטגוריה:מעוטרי עיטור בית הוהנצולרן
קטגוריה:דוכסים גרמנים
קטגוריה:גרמנים שנולדו ב-1956
חלומות שר המשקים ושר האופים

יוסף פותר את חלומות השרים. איור מאת אלכסנדר איבנוב, 1827.
יוסף פותר את חלומותיהם של שר המשקים ושר האופים. איור משנת 1987 של [[צ'ארלס פוסטר]]
יוסף פותר את חלום שר האופים, מאת [[ג'ורג' הייטר, 1854]]
סיפור חלומותיהם של שר המשקים ושר האופים מופיע ב של ספר בראשית. לפי הסיפור, לאחר שאשת פוטיפר גרמה ליוסף להיאסר בבית הסוהר, מצא יוסף חן בעיני שר בית הסוהר שמינה אותו לאחראי על בית הסוהר. יחד איתו היו שני אסירים, שר המשקים ושר האופים של פרעה מלך מצרים, אשר הסיבה למאסרם אינה כתובה במפורש אלא רק נאמר שחטאו לפרעה. באחד הלילות חלמו שניהם חלומות שונים שגרמו להם לזעוף. לאחר ששאלם יוסף לסיבת זעפם סיפרו לו על החלומות שחלמו והוא פתר להם אותם. מעשה זה הוביל בעקיפין לשחרורו של יוסף מבית הסוהר ואף להפיכתו למשנה למלך מצרים.

==הסיפור המקראי==
כאמור, לאחר שיוסף מונה על בית הסוהר הגיעו אל הכלא באחד הימים שני אסירים חדשים: הראשון היה שר האופים והשני שר המשקים. סיבת מאסרם על פי הכתוב היא מפני שהם חטאו לפרעה מלך מצרים בחטא כלשהו. באחד הלילות חלמו שני האסירים חלומות משונים. וכפי שאומר הכתוב: לאחר סיפור המעשה מתאר הכתוב את שהתרחש למחרת בבוקר:

יוסף, מיד לאחר שאלתם, פתר להם את חלומותיהם ובזה שינה בעצם את עתידו:

הפתרון על פי יוסף היה חנינה צפויה לשר המשקים, על ידי המלך. בהזדמנות זו ביקש יוסף משר המשקים, שכאשר ישוב למשרתו בארמון יזכיר אותו לטובה בפני המלך ויסייע לשחרורו. שר האופים, כשראה את הפתרון הטוב של שר המשקים ביקש גם הוא פתרון לחלום אך נכונה לו אכזבה: הפתרון של חלומו היה הפוך ומשמעותו הייתה הוצאתו להורג בתוך שלושה ימים.

סופו של המעשה היה כאשר ביום ההולדת של פרעה שהתרחש שלושה ימים לאחר מכן, החליט פרעה לשחרר את שר המשקים מהכלא ולהשיבו למשרתו, ואילו את שר האופים החליט להוציא להורג. לאכזבתו של יוסף, שר המשקים שכח את ההבטחה שהבטיח ליוסף ולא הזכירו לפני פרעה.

==הערות המדרש==

==קישורים חיצוניים==

קטגוריה:פרשת יוסף ואחיו
קטגוריה:פרשת וישב
קטגוריה:אישים בתנ"ך ששמם אינו מצוין
טקסי (להקה רומנית)

טקסי (ברומנית: Taxi) היא להקת פופ-רוק רומנית.

== היסטוריה ==
הלהקה נוסדה בבוקרשט ב-1999, מקים הלהקה הוא הפזמונאי דן תאודרסקו, שמשמש כסולן שלה, בשלבי הקמתה של הלהקה הוא גייס בתחילה את אדריאן בורטון איתו עבד בפרויקטים נוספים קודם לכן.

שירם הראשון שזכה להצלחה הוא "Criogenia salvează România" שמילות השיר עסקו באירוניה פוליטית, השיר אף צבר מעריצים בקרב חברי הפרלמנט הרומני.

בסוף 1999 יצא האלבום הראשון שלהם "Jumătate de album".

הם נבחרו לייצג את רומניה באירוויזיון 2000 שנערך בסטוקהולם עם השיר "ירח", השיר נכתב בתחילה ברומנית, אך באירוויזיון הושר בתרגום לאנגלית, בתחרות הם היו במקום ה-17.

מספר חודשים אחרי הופעתם הוציאו שיר הנקרא "E.B.U" (איגוד השידור האירופאי) בו הם הביעו את התאכזבותם ממיקומם בתחרות.

ב-2009 הוציאו את הסינגל "Cele două cuvinte" (שתי המילים), השיר הסביר את הקושי של גברים בלהגיד את המילה "אני אוהב אותך", בקליף של השיר הופיעו מספר גדול של ידוענים גברים (שחקנים, זמרים, ספורטאים) מרומניה.

==קישורים חיצוניים==
* 

קטגוריה:נציגי רומניה באירוויזיון
קטגוריה:משתתפי אירוויזיון 2000
קטגוריה:להקות פופ רוק
עונת 2015/2016 בליגת כדורגל נשים ראשונה

עונת 2015/2016 בליגת כדורגל נשים ראשונה הייתה העונה ה-18 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-10 בנובמבר 2015 והסתיימה ב-26 במאי 2016.

הקבוצה שסיימה ראשונה בליגת הנשים השנייה בעונת 2014/2015 והצטרפה לליגת נשים ראשונה לקראת עונה זו הייתה מכבי באר שבע.

הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה.

בעונה זו ניתן לכל קבוצה לצרף 3 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר).

אס"א תל אביב, אלופת העונה הקודמת, לא הצליחה להגן על תוארה.

מ.כ. רמת השרון זכתה בתואר בפעם הראשונה בתולדותיה.

מכבי באר שבע סיימה אחרונה וירדה חזרה לליגה השנייה לאחר עונה אחת בלבד.

== טבלת הליגה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|-
| colspan="11" |<big>פלייאוף עליון</big>
|- bgcolor="#D0F0C0"
|1
|מ.כ. רמת השרון
|24
|18
|4
|2
|112
|17
|95
|58
|העפילה לשלב המוקדמות של ליגת האלופות בכדורגל נשים
|-
|2
|מ.ס. קריית גת
|24
|16
|2
|6
|105
|31
|74
|50
|
|-
|3
|מכבי כישרונות חדרה
|24
|16
|1
|7
|84
|26
|58
|49
|
|-
|4
|אס"א תל אביב
|24
|12
|4
|8
|84
|45
|39
|40
|
|-
|5
|הפועל עירוני פתח תקווה
|24
|9
|5
|10
|73
|49
|24
|32
|
|-
| colspan="11" |<big>פלייאוף תחתון</big>
|-
|6
|האקדמיה לכדורגל בנות
|22
|11
|2
|9
|78
|28
|50
|35
|
|-
|7
|מכבי חולון
|22
|7
|2
|13
|67
|49
|18
|23
|
|-
|8
|בנות סכנין
|22
|3
|2
|17
|46
|105
|59-
|11
|
|- bgcolor="#FFBBBB"
|9
|מכבי באר שבע
|22
|1
|0
|21
|11
|310
|299-
|3
|ירדה ליגה
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| קמרון טיפני
|מ.כ. רמת השרון
|align="center"|35
|-
|align="center"|2
| עדן אביטל
|אס"א תל אביב
|align="center"|27
|-
|align="center"|3
| אדווה טוויל
|מ.כ. רמת השרון
|align="center"|25
|-
|align="center"|4
| שירה אלינב
|האקדמיה לכדורגל בנות
|align="center"|22
|-
|align="center"|5
| ערבה שחף
|מ.כ. רמת השרון
|align="center"|21
|}

==ראו גם==
*גביע המדינה בכדורגל נשים 2015/2016

==קישורים חיצוניים==
* [http://www.football.org.il/leagues/league/?league_id=637&season_id=17 עונת 2015–2016 ליגת על נשים], באתר ההתאחדות לכדורגל בישראל
* 
* 

==הערות שוליים==

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2015
קטגוריה:תחרויות כדורגל ב-2016
קטגוריה:2015 בישראל: כדורגל
קטגוריה:2016 בישראל: כדורגל
לוק רידנאוור

לוקאס רובין "לוק" רידנאוור (באנגלית: Lukas Robin "Luke" Ridnour; נולד ב-13 בפברואר 1981) הוא כדורסלן עבר אמריקאי, אשר שיחק בליגת ה-NBA בין השנים 2003–2015. ממוצעיו הכוללים לאורך הקריירה הם 9.3 נקודות, 2.3 ריבאונדים ו-4.5 אסיסטים למשחק.

==קריירת תיכונים ומכללות==
רידנאוור נולד בעיר קור ד'אלן שבאיידהו, ולמד ב"תיכון בליין" אשר במדינת וושינגטון. בסיום שנתו האחרונה בקבוצת הכדורסל של התיכון זכה בתואר שחקן התיכונים המצטיין בוושינגטון (Washington Mr. Basketball), ונבחר להשתתף במשחק מקדונלד'ס אול-אמריקן.

בשנת 2000 החל ללמוד באוניברסיטת אורגון. בעונת 2001/2002 הוביל את קבוצת הכדורסל של האוניברסיטה, לצד לוק ג'קסון ופרד ג'ונס, לשלב רבע גמר טורניר אליפות המכללות (NCAA Elite Eight), לראשונה מזה 42 שנים. לאחר שהצטיין בשני המשחקים הקודמים, במשחק רבע הגמר מול אוניברסיטת קנזס קלע רידנאוור 9 נקודות בלבד, וקבוצתו הפסידה בתוצאה 86–104. בעונת 2002/2003 זכה רידנאוור בפרס השחקן המצטיין של מחוז ה-"Pac-10", לאחר שהוביל של קבוצתו עם 19.7 נקודות בממוצע למשחק, אך אורגון הודחה כבר במשחק הראשון של טורניר המכללות. ממוצעיו הכוללים ב-3 עונותיו בקבוצה הם 14.6 נקודות ו-5.2 אסיסטים למשחק.

==קריירת משחק==
===סיאטל סופרסוניקס===
בדראפט ה-NBA{{כ}} 2003 נלקח רידנאוור בבחירה ה-14, על ידי סיאטל סופרסוניקס. בעונתו השנייה בסיאטל שימש כשחקן חמישייה קבוע, קלע 10.0 נקודות למשחק, וסייע לסופרסוניקס להעפיל לחצי גמר האזור המערבי. ב-3 העונות הבאות המשיך להציג יכולת סולידית בסיאטל, עם ממוצעים של 9.9 נקודות ו-5.5 אסיסטים למשחק, אך קבוצתו רשמה מאזן שלילי בכל 3 העונות ולא העפילה לפלייאוף.

===מילווקי באקס===
לקראת עונת הועבר רידנאוור למילווקי באקס, כחלק מטרייד במסגרתו נשלח דזמונד מייסון לסיאטל, בעוד מו ויליאמס הועבר לקליבלנד קאבלירס. בשתי עונותיו בקבוצה קלע 10.0 נקודות וחילק 4.5 אסיסטים בממוצע למשחק.

===מינסוטה טימברוולבס===
ביולי 2010 חתם על חוזה ל-4 עונות במינסוטה טימברוולבס, בסך כ-16 מיליון דולר. בכל 3 עונותיו במינסוטה שימש כרכז הפותח של הקבוצה, והעמיד ממוצעים של 11.7 נקודות ו-4.6 אסיסטים למשחק.

===השנים האחרונות===
בסיום עונת נשלח רידנאוור בטרייד למילווקי באקס, ולאחר 36 משחקים בקבוצה הועבר בטרייד נוסף לשארלוט בובקאטס. בעונת , שהייתה האחרונה בקריירה שלו, שיחק עבור אורלנדו מג'יק.

ביוני 2015 עלה רידנאוור לכותרות לאחר שהועבר בארבעה טריידים שונים, בזה אחר זה, בטווח של שישה ימים. בסופו של דבר הגיע לטורונטו ראפטורס, ממנה שוחרר בטרם שיחק במדיה. ביוני 2016, לאחר שלא שיחק לכל אורך עונת , הודיע רידנאוור באופן רשמי על פרישתו ממשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:איידהו: כדורסלנים
קטגוריה:כדורסלני אוניברסיטת אורגון
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני מילווקי באקס
קטגוריה:כדורסלני מינסוטה טימברוולבס
קטגוריה:כדורסלני שארלוט בובקאטס
קטגוריה:כדורסלני אורלנדו מג'יק
קטגוריה:אמריקאים שנולדו ב-1981
רוגר פונטארה

פרד רוגר פונטארה (בשוודית: Fred Roger Pontare; נולד ב-17 באוקטובר 1951) הוא זמר שוודי.

==ביוגרפיה==
פונטארה נולד בנורבוטן בשם רוגר יוהאנסון למשפחה ממוצא לאפי.

בסוף שנות השבעים היה חבר בלהקת "Nebulosa".

ב-1985 הופיע בתיאטרון במחזה "ישו כוכב עליון".

ב-1988 יצא הסינגל הראשון שלו "Christmastime is Here Again", וב-1995 יצא האלבום שלו "Sinatrafied".
	
הוא ייצג את שוודיה באירוויזיון פעמיים: ב-1994 ביצע ביחד עם הזמרת מארי ברגמן את הדואט "Stjärnorna" והם סיימו במקום ה-13; וב-2000 ייצג את שוודיה בשנית בתחרות עם השיר "When Spirits Are Calling My Name", וסיים במקום השביעי.

הוא השתתף במלודיפסטיבלן ב-1999 ו-2006.

ב-2000 הוא הופיע בסרט "Gossip", ביחד עם הלנה ברגסטרום ולנה אנדרה.

ב-2009 התחרה בתוכנית הבידור "Körslaget" של ערוץ TV4.

הוא אביו של הזמר וינסנט פונטרה.

==קישורים חיצוניים==

* 

קטגוריה:נציגי שוודיה באירוויזיון
קטגוריה:זמרים שוודים
קטגוריה:משתתפי אירוויזיון 1994
קטגוריה:משתתפי אירוויזיון 2000
קטגוריה:משתתפי מלודיפסטיבלן 1994
קטגוריה:משתתפי מלודיפסטיבלן 1999
קטגוריה:משתתפי מלודיפסטיבלן 2000
קטגוריה:משתתפי מלודיפסטיבלן 2017
קטגוריה:שוודים שנולדו ב-1951
מיקי כהן (גנגסטר)

מאייר האריס "מיקי" כהן (באנגלית: Meyer Harris "Mickey" Cohen; 4 בספטמבר 1913 – 29 ביולי 1976) היה גנגסטר יהודי-אמריקאי מלוס אנג'לס, שעמד בראש משפחת הפשע "כהן", ושמר על קשרים הדוקים עם המאפיה האמריקאית של שנות ה-30 עד שנות ה-60.

== ביוגרפיה ==
מיקי כהן נולד למשפחה של מהגרים יהודים, יוצאי אוקראינה. בגיל 6 מכר עיתונים ברחוב, וסייע לאחיו הארי ולואי. עד מהרה הוא ושני אחיו נמשכו לעולם הפשע.

ב-1923, בגיל 9, מכר אלכוהול ועבד בבית מרקחת. באותה שנה נעצר לראשונה, אך בזכות קשריו של אחיו נחלץ מענישה, והמשיך למכור אלכוהול בלוס אנג'לס. בבגרותו עסק באגרוף, ומשעבר לניו יורק השתתף בתחרויות אגרוף מקצועניות. במהלך התחרויות דבק בו הכינוי "הגנגסטר מיקי כהן" (Gangster Mickey Cohen).

בתקופת היובש הוא התיישב בשיקגו, והצטרף לארגון פשיעה מקומי. הוא נאסר על רצח מספר מאפיונרים בעת משחקי קלפים. הוא שוחרר לאחר זמן קצר ועבד עבור ג'ייק גוזיק. אך לאחר ויכוח עם יריב במשחק קלפים נמלט משיקגו לקליבלנד ועבד עבור לו רוטקופף, שותפו של מאיר לנסקי ובאגסי סיגל. בשל מחסור בעבודה בקליבלנד, אפשר לו רוטקופף לעבוד עם סיגל בקליפורניה. הוא נשלח ללוס אנג'לס, ובעת שיתוף הפעולה עמם הקים את Flamingo Las Vegas בלאס וגאס.

לאחר כמה ניסיונות התנקשות בחייו, הוא הפך את ביתו למבצר והציב פרוז'קטור ומערכת איתות. כמו כן, רכש רכב משוריין מדגם קאדילק, ושכר את ג'וני סטומפנאטו לשומר ראשו (לפני מותה של לנה טרנר).

עד מהרה, כהן לכד את תשומת לבם של השלטונות והבולשת הפדרלית. בשנת 1950 עניינו נחקר בוועדה של הסנאט של ארצות הברית, והוא הואשם בהעלמת מיסים, ונשפט לארבע שנות מאסר. בסוף שנות ה-50 הופיע בטלוויזיה והתראיין אצל מייק וולס. ב-1961 נשפט שוב על אותו עוון ונשלח לכלא אלקטרז. רכבו המשוריין הוחרם על ידי משטרת לוס אנג'לס וכיום מאוחסן כמוצג במוזיאון הרכבים של ניו זילנד. בעת שהותו באלקטרז ניסה אחד העצורים לרצוח אותו באמצעות חתיכת צינור. ב-1972 שוחרר מהכלא באטלנטה.

ב-1976 נפטר בשנתו ונקבר בבית הקברות הילסייד ממוריאל פארק, בקלבר סיטי שבקליפורניה.

== בתרבות הפופולרית ==
=== בקולנוע ===
*בסרט באגסי (1991), מיקי כהן גולם על ידי השחקן הארווי קייטל. שהיה מועמד לפרס שחקן המשנה הטוב ביותר בטקס פרסי האקדמיה האמריקאית לקולנוע.
*בסרט So I Married an Axe Murderer (1993), מיקי כהן הוזכר כמי שהיה אסיר בכלא אלקטרז.
*בסרט L.A. Confidential (1997), מיקי כהן גולם על ידי פול גילפויל.
*בסרט הדאליה השחורה (2006), מיקי כהן אוזכר בקצרה.
*בסרט יחידת הגנגסטרים (2013), כהן גולם על ידי שון פן והוא היה האנטגוניסט הראשי בסרט, המגולל באופן חופשי את נפילתו של המאפיונר.

===משחקי מחשב===
*פטריק פישלר דובב את דמותו של כהן במשחק הווידאו L.A. Noire (המתרחש בשנת 1947).

=== בטלוויזיה ===
* בסדרת הטלוויזיה של פרנק דראבונט Mob City, כהן גולם על ידי ג'רמי לוק.

== ראו גם ==
*באגסי סיגל

==קישורים חיצוניים==

* 

== הערות שוליים ==

קטגוריה:מאפיונרים אמריקאים
קטגוריה:יהודים אמריקאים
קטגוריה:אנשי עסקים בענף ההימורים
קטגוריה:קליפורניה: אישים
קטגוריה:פשע בקליפורניה
קטגוריה:פשע מאורגן
קטגוריה:מורשעים בדין בארצות הברית
קטגוריה:מורשעים בעבירות סמים בארצות הברית
קטגוריה:מורשעים בפגיעות גופניות בארצות הברית
קטגוריה:אישים הקבורים בבית הקברות הילסייד ממוריאל פארק
קטגוריה:יהדות קליפורניה: אישים
קטגוריה:אישים שנכלאו באלקטרז
קטגוריה:אמריקאים שנולדו ב-1913
קטגוריה:אמריקאים שנפטרו ב-1976
אנלי אלהנקו

אנלי אלהנקו (בשוודית: Anneli Alhanko; נולדה ב-11 בדצמבר 1953) היא רקדנית בלט שוודית.

==ביוגרפיה==

אלהנקו נולדה בקולומביה בעת שאביה כיהן שם בתפקיד דיפלומטי. כשהייתה בת ארבע, חזרה משפחתה לשוודיה ומיד לאחר מכן החלה ללמוד בלט.

מ-1963 ועד 1971 למדה בבית הספר השוודי המלכותי לבלט.

ב-1971 החלה לעבוד בבלט המלכותי, וכבר בשנתה הראשונה קיבלה את התפקיד הראשי ב"מפצח האגוזים".

ב-1973 התמנתה כרקדנית סולנית. היא הוזמנה להופיע במספר להקות, מופעי וארגוני בלט ברחבי העולם.

ב-1975 הופיעה על גבי בולי דואר בשוודיה.

ב-1984 הופיעה בבלט ז'יזל בתיאטרון בולשוי במוסקבה תחת ניהולה של גלינה אולנובה.

ב-1984 גם ביצעה הופעה בסרט הבלט הטלוויזיוני "Abbalett".

היא הנחתה את האירוויזיון לרוקדים צעירים 1993.

ב-1993 גילמה בלרינה בסרט "Sista dansen", שבו שיחקו גם אווה פרולינג וסטלאן סקארסגארד.

ב-2003 הוצב דיוקן שלה בגלריה הלאומית לדיוקנאות בטירת גריפסהולם.

ב-2007 החלה לעסוק בלימוד בלט וב-2010 פתחה אקדמיה משלה.

השתתפה במספר תוכניות בטלוויזיה השוודית.

==קישורים חיצוניים==

* 

קטגוריה:רקדניות בלט שוודיות
קטגוריה:שוודיות שנולדו ב-1954
דידייר מורנו

דידייר אנדרס מורנו אספרייה (בספרדית: Didier Andrés Moreno Asprilla; נולד ב-15 בספטמבר 1991) הוא כדורגלן קולומביאני המשחק בעמדת הקשר האחורי בג'וניור ברנקייה.

==קריירה==
מורנו נולד בבאחו באודו שבמחוז צ'וקו שבקולומביה, אך עבר בגיל צעיר לבוגוטה. הוא שיחק במועדון הנוער של קבוצת אמריקה קאלי, ובשנת 2010 ערך את הופעת הבכורה שלו במדי הקבוצה הבוגרת.

ב-2011 עבר לאינדפנדיינטה סנטה פה, אך שיחק מעט, וב-30 ביולי 2013 חתם באתלטיקו וילה. הוא הפך לשחקן הרכב קבוע, וב-30 באוגוסט 2013 כבש את שערו הראשון בקריירה המקצועית שלו, בהפסד קבוצתו 1–2 לפטריוטס בויאקה.

ב-30 בדצמבר 2014 עבר לאינדפנדיינטה מדיין, איתה זכה בשנת 2016 באליפות קולומביה (אפרטורה).

ב-16 באוגוסט 2018 הושאל לעונה אחת לדפורטיבו לה קורוניה מהליגה הספרדית השנייה, שהפכה לקבוצתו הראשונה מחוץ לקולומביה. בסוף העונה הפסידה הקבוצה במשחק המכריע על העלייה ללה ליגה, ונשארה בליגת המשנה.

===קריירת נבחרת===
ב-12 באוקטובר 2018 ערך את הופעת הבכורה שלו במדי נבחרת קולומביה בניצחון נבחרתו 4–2 על נבחרת ארצות הברית במשחק ידידות.

==תארים==
;סנטה פה
* אליפות קולומביה (אפרטורה): 2012
* הסופר קאפ הקולומביאני: 2013

;אינדפנדיינטה מדיין
* אליפות קולומביה (אפרטורה): 2016

==קישורים חיצוניים==

==הערות שוליים==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אמריקה קאלי
קטגוריה:כדורגלני אתלטיקו וילה
קטגוריה:כדורגלני אינדפנדיינטה סנטה פה
קטגוריה:כדורגלני אינדפנדיינטה מדיין
קטגוריה:כדורגלני דפורטיבו לה קורוניה
קטגוריה:כדורגלני ג'וניור ברנקייה
קטגוריה:קולומביאנים שנולדו ב-1991
האקס סטרטר

"האקס סטרטר" באמצעות [[פורד מודל T]]
האקס סטרטר (באנגלית: Hucks starter) היא יחידת כוח עזר, ממקור כוח חיצוני, בדרך כלל מרכב מוטורי המספק כוח ראשוני להתנעת מנועי מטוסי בוכנה, אשר היה נפוץ בשנות ה-20 ובשנות ה-30 של המאה העשרים. ה"האקס סטרטר" מוגדר כתחליף מכני עבור צוותי הקרקע.

==היסטוריה==
ה"האקס סטרטר" פותח במהלך מלחמת העולם הראשונה על ידי הטייס הבריטי בנטפילד צ'ארלס האקס (שם מלא: "Bentfield Charles Hucks") (1884-1918) מגיס התעופה המלכותי.

"האקס סטרטר" היה תחליף מכני עבור אנשי צוות הקרקע שלפני פיתוח ה-"האקס סטרטר" היו מסובבים ידנית את מדחפי המטוסים כדי להתניע את מנוע המטוס.

בשנות ה-20 של המאה ה-20 ובשנות ה-30 של המאה ה-20 ההאקס סטרטר" היו נפוצים, לאחר שמדחפי האווירונים הפכו לגדולים, והיה קשה לסובבם ידנית. ה"האקס סטרטר" היה מחובר לכלי רכב פתוח.

הכוח של הרכב היה מועבר ממנועו, בדרך כלל בעל הנעה אחורית, פיר המתנע נכנס לרכזת מיוחדת המשלבת מצמד על מרכז הרכבה של המדחף.

בשנות ה-20, של המאה ה-20 חיל האוויר המלכותי הבריטי התבסס על שלדות רכב מסוג פורד מודל T אשר חוברו ל"האקס סטרטר".

== תמונות ==
<gallery mode="packed" heights="120">
קובץ:Hawker Nimrod II with Hucks starter at Legends 2011 (6863430268).jpg |"האקס סטרטר"
קובץ:Hawker Nimrod 01 (3688647651).jpg |"האקס סטרטר"
קובץ:Ford Model T Chassis Aero Engine Starter 1920.JPG |"האקס סטרטר" הבנוי על שלדה של דגם פורד מודל T
קובץ:Hucks Starter at Hendon 01.jpg |"האקס סטרטר"
קובץ:Hucks Starter at Hendon 02.jpg |"האקס סטרטר"
</gallery>
<gallery mode="packed" heights="290">
קובץ:Original NACA Hangars (7598841722).jpg |שלדה של דגם "Ford Model A" הכוללת את "האקס סטרטר", צולם ליד האנגר של "National Advisory Committee for Aeronautics (NACA)", שנת 1931 (בחלק השמאלי של התמונה)
</gallery>

==ראו גם==
* "Aircraft engine starting" 
==קישורים חיצוניים==

* 
* 
* 
* [https://www.flickr.com/photos/107425290@N03/28635017820/ "האקס סטרטר" - תמונה] (flickr.com/photos)

==הערות שוליים==

קטגוריה:כלי רכב תעופתיים
Calipso (שיר של צ'ארלי צ'ארלס)

"Calipso" הוא שיר של המפיק האיטלקי צ'ארלי צ'ארלס ודארדאסט בהשתתפות הזמרים ספירה איבסטה , מחמוד ופאברי פיברה. השיר יצא ב-26 באפריל 2019 על ידי חברת התקליטים איילנד רקורדס.

== וידאו קליפ ==
הקליפ הרשמי של השיר, בבימויו של אטיליו קוסאני, יצא ב-15 במאי 2019 בערוץ היוטיוב של צ'ארלי צ'ארלס.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מחמוד
קטגוריה:שירים באיטלקית
קטגוריה:שירים שנכתבו על ידי דריו פאיני
קטגוריה:סינגלים שהגיעו למקום הראשון באיטליה
קטגוריה:סינגלים בהוצאת איילנד רקורדס
מדף הקרח אמרי

מדף הקרח אמרי (באנגלית: Amery Ice Shelf) הוא מדף קרח רחב באנטארקטיקה.

מדף הקרח מצוי בראשו של מפרץ פרידז, בין חוף לארס כריסטנסן, לבין חוף אינגריד כריסטנסן.

מדף הקרח אמרי הוא מדף הקרח השלישי בגודלו באנטארקטיקה (אחרי מדף הקרח רוס, ומדף הקרח רון-פילכנר). שטחו של מדף הקרח 64,342 קמ"ר.

קרחון לאמברט הנשפך אל מדף הקרח, מזין אותו.

== היסטוריה ==
=== גילוי מדף הקרח ===
ב-11 בפברואר 1931 מיפתה משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון את האזור, וקראה ללשון יבשה בחוף אנטארקטיקה הסמוך "כף אמרי" (Cape Amery) על שמו של ויליאם בנקס אמרי (William Bankes Amery), רואה חשבון בריטי, שייצג את ממשלת בריטניה באוסטרליה בשנים 1928–1925.

=== מקור שמו של מדף הקרח ===
בשנת 1947 קראה הוועדה המייעצת לשמות אנטארקטיים למדף הקרח על שמו של הכף שלחופו מדף הקרח נמצא.

=== חקר מדף הקרח ===
בשנת 2001 נקדחו שני חורים במדף הקרח על ידי מדענים ממהמחלקה האנטארקטית של אוסטרליה (מחלקה של המשרד לאיכות הסביבה של אוסטרליה) וכן נדגמה קרקעית הים וציוד צילומי הורד אל מתחת מדף הקרח לצלם את קרקעית הים. על ידי בחינת הרכב מאובנים של דגימות משקע, מדענים הסיקו כי מדף הקרח נסוג לפחות 80 ק"מ למיקומו הנוכחי מאז תקופת ההולוקן (לפני כ-5,700 שנה).

בדצמבר 2006, מדענים אוסטרליים החלו לחקור סדקים גדולים שנוצרו במדף הקרח בעשור הראשון של המאה ה-21. סדקים הגדלים בקצב של חמישה מטרים ליום. סדקים אלה מאיימים לנתק 1000 קילומטרים רבועים ממדף הקרח אמרי.

המדענים סבורים כי אין די מידע לייחס את הסיבה של הניתוק להתחממות כדור הארץ.

תחנת המחקר הסינית ז'ונגשאן, וכן תחנת פרוגרס הרוסית ממוקמת על החוף לצד מדף הקרח.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:354 מדף הקרח אמרי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=740 מדף הקרח אמרי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=295&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מדף הקרח אמרי] באתר הגאזט האנטארקטי המשווה SCAR של ממשלת אוסטרליה
* 
* 

== הערות שוליים ==

אמרי
אמרי
קורמורן מצויץ

קורמורן מצויץ (שם מדעי: Phalacrocorax auritus) הוא מין עוף ימי מהסוג קורמורן הנפוץ לאורך אמריקה הצפונית והחופים הסמוכים לה מהאיים האלאוטיים שבאלסקה ודרומה עד לפלורידה ומקסיקו. כמו כן הוא מצוי בבהאמה ולעיתים נדירות מאוד יחצה את האוקיינוס האטלנטי לעבר אירופה.

קורמורן זה מגיע לאורך 70–90 ס"מ והוא בעל מוטת כנפיים של 114–123 ס"מ. משקלו 1.2-2.5 ק"ג כאשר אין הבדלים גדולים בין הזכרים לנקבות. הקורמורן בעל נוצות שחורות לגופו, כפות רגליים שחורות בעלות קרומי שחייה, פנים צהובות עם מקור אפור בעל קצה מעוקל ושק מתחת המקור, עיניים כחולות וציצות לבנות מצידי הראש מהם קיבל את שמו. הציצות נועדות למטרות רבייה.

הקורמורן הוא שחיין זריז בתוך מימי נהרות, אגמים וחופי ימים מהאזור הארקטי במימי קרח עד לחופי פלורידה ומקסיקו הטרופיים, לעיתים בלגונות או שוניות אלמוגים. הקורמורן רודף בעזרת רגליו החזקות והשריריות אחרי להקות דגים ולעיתים גם אחרי דו-חיים או סרטנים. הוא עט במהירות על הטרף ומאחסן אותו בשק שתחת מקורו. לאחר הצלילה הוא יעלה לגדה ויתייבש בשמש, לעיתים לצד מיני עופות ים אחרות כמו קרוב משפחתו - הקורמורן הגדול.

קורמורן זה מקנן בלהקות של עופות ימיים לחופי אגמים או נהרות ומכין את הקן באזור מוגבה כמו עצים, צוקים או באיים מבודדים מטורפים.

===תת-מינים===
* P. a. albociliatus
* P. a. auritus
* P. a. cincinnatus
* P. a. floridanus
* P. a. heuretus

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:קורמורניים
קטגוריה:ארצות הברית: עופות
אנפה מסורטטת אמריקאית

אנפה מסורטטת אמריקאית (שם מדעי: Botaurus lentiginosus) היא מין של עוף מים, מהסוג אנפה מסורטטת. היא חיה באמריקה הצפונית וחלק מאמריקה המרכזית, לרבות הקריביים, ודרומה עד לפנמה וקוסטה ריקה. אנפה זו שוכנת בביצות, גדות נהר ואגמים, ולעיתים רחוקות גם בסביבות יבשות יותר. היא נפוצה מאוד בביצות פלורידה, בעיקר באוורגליידס.
== מאפיינים ==
האנפה בינונית בגודלה ודומה לאנפה מסורטטת גדולה החיה באירואסיה, אך מעט יותר קטנה ועגלגלה. אורכה 58–85 ס"מ, מוטת כנפיה 92–115 ס"מ ומשקלה כ-370-1,072 גרם. האנפה בעלת מקור ארוך, חד ואפור-צהוב לסירוגין. הנוצות מסורטטות בצבע חום בהיר-לבן וחזה כתום-לבן. הגרון לבן ומצידי הצוואר פס שחור אופקי. הכנפיים חומות והרגליים צהובות וארוכות. צווארה של האנפה ארוך ובעל נוצות פרועות מעט, ובעזרתו מייצרת האנפה קולות רועמים.

מבנה גופה של האנפה מותאם להסוואה בתוך קנים וסוף הצומחים בשולי המים, שם האנפה אורבת לטרף קטן. היא חוטפת במקורה הארוך דגים, דו-חיים, חסרי חוליות שונים וטרף דומה. היא טריטוריאלית מאוד ותתקיף אנפות המתקרבות לשטחה. האנפה מסמנת את הטריטוריה שלה בקריאה רמה.

האנפה היא עוף מונוגמי ובני זוג יקננו יחדיו על הקרקע קרוב לגומא ולסוף, כשהם מוסווים מטורפים.

אנפה זו איננה נמצאת בסכנה בטבע, אם כי בכמה אזורים נפגעו אוכלוסיותיה עקב פגיעה בבתי הגידול שלה.

==קישורים חיצוניים==

אנפה מסורטטת ב[[פלורידה.]]
==הערות שוליים==

קטגוריה:טקסונים שתוארו בידי תומאס ראקט
קטגוריה:ערכים שבהם תבנית בריטניקה אינה מתאימה
קטגוריה:אנפתיים
קטגוריה:בעלי חיים שתוארו ב-1813
קטגוריה:ארצות הברית: עופות
אהוי רוטרדם

אהוי רוטרדם (בהולנדית: Rotterdam Ahoy; ובקיצור אהוי) הוא מרכז כנסים וזירה הממוקמת בעיר רוטרדם, שבהולנד. מאז פתיחתו בשנת 1950, אירח המרכז תערוכות רבות, קונצרטים ואירועי ספורט. המרכז מורכב משלושה חלקים עיקריים: , ו-. האולם הראשי של הקונצרטים, "אהוי ארנה" (היה ידוע בשם "הספורטפליס ואן אהוי" בשנים 1971–2016), נפתח ב-15 בינואר 1971.

==היסטוריה==
הבסיס של אהוי רוטרדם הונח בשנת 1950. לאחר ההרס שנגרם על ידי מלחמת העולם השנייה, רוטרדם פעלה רבות לבניית העיר מחדש ושיקומה, וב-1950 ונמל רוטרדם היה כמעט מושלם. כדי לציין את האירוע, נערכה תערוכת "אהוי רוטרדם!". אותה תערוכה התקיימה באולם ייעודי באתר שבו נמצא היום הפקולטה לרפואה של אוניברסיטת ארסמוס.

אולם התערוכה נקרא "אהוי'-האל" (Ahoy'-Hal). הגרש הוא שריד לסימן הקריאה המקורי. האולם שימש לסדרה של אירועים לאומיים ובינלאומיים, כגון תערוכת עבודותיו של האדריכל פרנק לויד רייט. במהלך שיטפון הים הצפוני בשנת 1953 האולם שימש כמרכז קליטה לקורבנות.

אהוי רוטרדם, בצורתו הנוכחית, נבנה בשנת 1970. עיצוב המתחם זכה בפרסים לאומיים ובינלאומיים שונים עבור מבני פלדה המיוחדים שלו. העיצוב של המקום לקח השראה מן המים, עם המבנה שהונח כמו ספינה. האירוע הראשון שהתקיים שם היה תערוכת משפחת פמינה. מאז, אהוי הורחב במספר הזדמנויות, שופץ וחודש בשנת 1998 על ידי משרד האדריכלים "בנתם קראול" שיצרו את האולם הרב-תכליתי של היום.

==אירועים==
האולם אירח תחרויות ספורט כגון "טורניר-ATP רוטרדם" ו"שישה ימים של רוטרדם" בכל שנה והוא אחד מהאולמות של "ליגת העל" משנת 2016. אירועי ספורט אחרים כוללים:
*אליפות אירופה באתלטיקה באולם 1973
*גביע העולם בקטרגל (פיפ"א) 1989
*אליפות העולם בג'ודו 2009
*אליפות העולם בהתעמלות מכשירים 2010
*אליפות העולם בטניס שולחן 2011
*אליפות העולם ב-UCI BMX 2014
*אליפות אירופה בכדורעף נשים 2015
*אליפות העולם בהחלקה מהירה במסלול קצר 2017

את פרסי המוזיקה של MTV אירופה בשנים: 1997 ו-2016 ואת אירוויזיון הילדים 2007 שנערכו גם הם באולם זה.

האולם היה אמור לארח את תחרות אירוויזיון 2020, אך בוטל בגלל מגפת הקורונה. לקראת סיום המשדר של אירוויזיון: Europe Shine a Light, שהתקיים כתוצאה מביטול אירוויזיון 2020, נודע כי האולם ייארח את תחרות אירוויזיון 2021.

==קישורים חיצוניים==

* 
* 

== הערות שוליים ==

קטגוריה:הולנד: אולמות קונצרטים
קטגוריה:רוטרדם: מבנים
קטגוריה:מרכזי תערוכות, ירידים וכנסים
קטגוריה:רוטרדם: תרבות
נחש גפן ירוק

נחש גפן ירוק (שם מדעי: Oxybelis fulgidus) הוא מין של נחש תת-ארסי ממשפחת הזעמניים החי ביערות הגשם של אמריקה המרכזית ואמריקה הדרומית. במראהו הוא דומה למין נחש שוטני ירוק אף שאין קשר אמיתי ביניהם.

נחש זה בעל קשקשים ירוקים עם בטן ירוקה-בהירה וצידיים צהובים והוא מגיע לעובי של 2 ס"מ ולאורך 1.2-2 מטרים. הוא בעל ראש קצר ודק הדומה לענף של גפן, מה שנתן לו את שמו ובעל לשון ירוקה המצליפה במהירות החוצה ופנימה. הוא בעל עיניים גדולות שביניהם נחיריים עובר פס שחור ובעל לסתות ארוכות ודקות המשתרעות עד אחורי הראש. רוב זמנו הוא תלוי מענפים ומסתתר בין עלי היער בשכבות הגבוהות.

הנחש משתמש בלשונו כדי לעקוב אחרי טרף מטפס כמו עכבר, לטאה או קן עם ביצים. הנחש מתקדם לאורך נתיב הריח עד שהוא מגיע לטרף בחרישיות. ההכשה אשר קוראת במרבית המקרים מלמעלה, גורמת לנחש להניע את לסתותיו קדימה ולאחוז בטרף כדי שיטפטף לתוכו ארס מניביו האחוריות. הארס חלש יחסית ומספיק רק להמתת בעלי חיים קטנים. הכשה כזו אינה מסוכנת לאדם, למרות העובדה שהיא גורמת לקהות חושים ולכאבים באזור המוכש. עם זאת, אנשים אלרגיים עלולים עדיין להיפגע ממנה.

==קישורים חיצוניים==

==הערות שוליים==

קטגוריה:בעלי חיים שתוארו ב-1803
קטגוריה:טקסונים שתוארו בידי פרנסואה מארי דודין
קטגוריה:זעמניים
קטגוריה:ברזיל: זוחלים
קטגוריה:זוחלים ביער האמזונאס
קטגוריה:זוחלים ביערות הגשם של אמריקה המרכזית